CELEX: 62021TN0352
Language: hr
Date: 2021-06-13 00:00:00
Title: Predmet T-352/21: Tužba podnesena 13. lipnja 2021. – Oi dromoi tis Elias/Komisija

6.9.2021   
            
            
               HR
            
            
               Službeni list Europske unije
            
            
               C 357/26
            
         
      Tužba podnesena 13. lipnja 2021. – Oi dromoi tis Elias/Komisija
      (Predmet T-352/21)
      (2021/C 357/40)
      Jezik postupka: grčki
      
         Stranke
      
      
         Tužitelj: Oi dromoi tis Elias (Kalamata, Grčka) (zastupnik: S. Vardalas, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi nedatiranu odluku o odbijanju, koju je tužitelj primio 23. travnja 2021., kojim je tuženik odbio tužiteljev zahtjev za sudjelovanje (u daljnjem tekstu: prijedlog) u svojstvu partnera zaduženog za provedbu aktivnosti programa EUROPE DIRECT u Grčkoj, u skladu s tuženikovim pozivom za podnošenje prijedloga ED-GREECE-2020/SELECTION OF PARTNERS TO CARRY OUT EUROPE DIRECT ACTIVITIES (2021-2025) IN GREECE; i
               
            
                  —
               
               
                  prihvati tužiteljev poziv za sudjelovanje u svojstvu partnera zaduženog za provedbu aktivnosti programa EUROPE DIRECT u Grčkoj, u skladu s tuženikovim pozivom za podnošenje prijedloga.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na okolnosti da je tuženik pogrešno ocijenio tužiteljev „prijedlog” kada je riječ o prvom kriteriju iz poziva za podnošenje prijedloga, time što je naveo da tužitelj ne opisuje na odgovarajući način okoliš u CIED-ovom području aktivnosti u Kalamati te ne uzima u obzir digitalnu transformaciju.
               
            
                  2.
               
               
                  Drugi tužbeni razlog, koji se temelji na okolnosti da je tuženik pogrešno ocijenio tužiteljev „prijedlog” kada je riječ o drugom kriteriju iz poziva za podnošenje prijedloga, time što je naveo da CIED iz Kalamate ima ograničene kontakte s organizacijama poput mikro poduzeća te malih i srednjih poduzeća, nevladinih organizacija itd.
               
            
                  3.
               
               
                  Treći tužbeni razlog, koji se temelji na okolnosti da je tuženik pogrešno ocijenio tužiteljev „prijedlog” kada je riječ o trećem kriteriju iz poziva za podnošenje prijedloga.
               
            
                  4.
               
               
                  Četvrti tužbeni razlog, koji se temelji na okolnosti da je tuženik pogrešno ocijenio tužiteljev „prijedlog” kada je riječ o četvrtom kriteriju iz poziva za podnošenje prijedloga.